
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,   20.03.2006
                                                        Nr.24/144


RAPORT
asupra proiectului de Lege privind efectuarea anchetei structurale în agricultură în anul 2006
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind efectuarea anchetei structurale în agricultură în anul 2006, transmis cu adresa nr.P.L. – X 99 din 27 februarie 2006 şi înregistrat sub nr.24/84/28.02.2006. 

La întocmirea raportului, Comisia a avut în vedere avizul favorabil al Consiliului Legislativ.
Proiectul de lege are ca obiect de reglementare organizarea şi efectuarea Anchetei Structurale în Agricultură în perioada 2005-2006, avându-se în vedere obţinerea informaţiilor privind caracteristicile principale ale exploataţiilor agricole. 
Proiectul de Lege privind efectuarea anchetei structurale în  agricultură în anul 2006, face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din  15 martie 2006.

Proiectul de lege a fost adoptat de Senat în şedinţa din 20 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 

I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Senat
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3

	1. 
	Titlul legii

LEGE 
privind efectuarea anchetei structurale în 

agricultură în anul 2006

	Nemodificat 
	

	2. 
	Art.1 – (1) Prezenta lege are ca obiect de reglementare asigurarea cadrului legal necesar efectuării, în anul 2006, a  anchetei structurale în agricultură având ca an de referinţă anul  2005. 

(2) Scopul acestei cercetări statistice de interes naţional este de a asigura date statistice în concordanţă cu acquis-ul statistic comunitar, pentru fundamentarea politicilor naţionale în domeniul agricol şi aderarea la Uniunea Europeană, referitoare la utilizarea terenurilor şi a mijloacelor de producţie agricolă, precum şi la efectivele de animale. 

(3) În perioada februarie-aprilie 2006 se efectuează în teren, pe întreg teritoriul României, ancheta structurală în agricultură, cercetare statistică selectivă, bazată pe un eşantion reprezentativ, format din 10% din numărul exploataţiilor agricole individuale şi cu personalitate juridică, înregistrate la Recensământul general agricol efectuat în anul 2002.
	Articolul 1 va avea următorul cuprins: 
Alin.(1) – Nemodificat 
Alin.(2) – Nemodificat 
„(3) În anul 2006 în termen de 90 de zile de la intrarea în vigoare a prezentei legi, se efectuează în teren, pe întreg teritoriul României, ancheta structurală în agricultură, cercetare statistică selectivă, bazată pe un eşantion reprezentativ, format din 10% din numărul exploataţiilor agricole individuale şi cu personalitate juridică, înregistrate la Recensământul general agricol efectuat în anul 2002.”
Deputat UDMR: Atilla Kelemen 

Deputat PSD: Mircea Duşa

Deputat PSD: Ioan Munteanu 


	Legea nu se aplică retroactiv.

	3. 
	Art.2 – Unitatea de observare, în accepţiunea anchetei structurale în agricultură, este exploataţia agricolă, definită ca unitate economică de producţie care, în urma activităţii desfăşurate obţine produse agricole prin exploatarea pământului şi/sau prin creşterea animalelor, păsărilor şi albinelor. Colectivitatea cercetată este formată atât din exploataţii agricole individuale cât şi din unităţi cu personalitate juridică. 
	Nemodificat 
	

	4. 
	Art.3 – Programul de înregistrare al anchetei structurale în agricultură, denumită în continuare A.S.A., are ca obiectiv asigurarea informaţiilor privind principalele caracteristici ale exploataţiilor agricole: statutul juridic, modul de deţinere şi utilizare a terenurilor pe forme de administrare, suprafeţele cultivate, plantaţiile vitipomicole, îngrăşăminte şi irigaţii, efectivele de animale, maşini şi echipamente agricole, construcţii agricole, personalul care a lucrat în agricultură şi munca prestată de acesta, activităţile neagricole desfăşurate în unităţile cercetate, agricultura ecologică şi dezvoltarea rurală. Concretizarea acestui program se  asigură prin chestionarele de înregistrare. 

	Nemodificat 
	

	5. 
	Art.4 – (1) Organizarea şi efectuarea A.S.A. se realizează  sub coordonarea şi conducerea unei comisii interministeriale, numită în continuare comisie, cu sediul la Institutul Naţional de Statistică, formată din reprezentanţi ai Academiei de Ştiinţe Agricole şi Silvice, Ministerului Agriculturii, Pădurilor şi Dezvoltării Rurale, Ministerului Administraţiei şi Internelor şi Institutului Naţional de Statistică, în componenţa prevăzută în anexa. 

(2) Nominalizarea membrilor comisiei se face de către conducătorul fiecărei instituţii.

(3) În conformitate cu prevederile art.12 alin.(1) din Ordonanţa Guvernului nr. 9/1992 privind organizarea statisticii oficiale, republicată, cu modificările şi completările ulterioare, Institutul Naţional de Statistică răspunde de programul general de organizare a anchetei structurale în agricultură şi de programul şi metodologia de înregistrare, de prelucrare a datelor şi de publicare a rezultatelor. 
(4) Comisia răspunde, în faţa Guvernului, pentru efectuarea în bune condiţii a întregii acţiuni, având următoarele atribuţii principale: 

a) stabileşte măsurile necesare pentru buna desfăşurare a activităţilor de colectare a datelor; 

b) monitorizează activitatea de colectare a datelor;
c) stabileşte structura informaţiilor şi termenele la care sunt date publicităţii rezultatele.
	Articolul 4 va avea următorul cuprins:

Art.4 – (1) Organizarea şi efectuarea A.S.A. se realizează  sub coordonarea şi conducerea unei comisii interministeriale, numită în continuare comisie, cu sediul la Institutul Naţional de Statistică, formată din reprezentanţi ai Academiei de Ştiinţe Agricole şi Silvice „Gheorghe Ionescu-Şişeşti”, Ministerului Agriculturii, Pădurilor şi Dezvoltării Rurale, Ministerului Administraţiei şi Internelor şi Institutului Naţional de Statistică, în componenţa prevăzută în anexa, care face parte integrantă din prezenta lege. 
Alin.(2) – Nemodificat  

Alin.(3) – Nemodificat  

Alin.(4) – Nemodificat  

Deputat UDMR: Atilla Kelemen 

	Pentru respectarea normelor de tehnică legislativă.

	6. 
	Art.5 – (1) La nivel teritorial, sarcinile de realizare a lucrărilor revin Institutului Naţional de Statistică, prin direcţiile regionale şi judeţene de statistică.

 (2) Prefecţii şi autorităţile administraţiei publice locale din localităţile selectate sprijină buna desfăşurare a pregătirii, organizării şi efectuării A.S.A., potrivit acţiunilor stabilite de către comisie.  

	Nemodificat 
	

	7. 
	Art.6 – Pentru organizarea şi desfăşurarea A.S.A., consumul de carburanţi pentru Institutul Naţional de Statistică şi unităţile sale teritoriale se suplimentează cu 50% faţă de normativele în vigoare, în perioada februarie-iulie 2006, cu încadrarea în bugetul aprobat.

	Articolul 6 va avea următorul cuprins:

        Art.6 – Pentru organizarea şi desfăşurarea A.S.A., consumul de carburanţi pentru Institutul Naţional de Statistică şi unităţile sale teritoriale se suplimentează cu 50% faţă de normativele în vigoare, până la 31 iulie 2006, cu încadrarea în bugetul aprobat.
Deputat UDMR: Atilla Kelemen 


	Legea nu se aplică retroactiv.

	8. 
	Art.7 – (1) Pentru realizarea la nivel judeţean a lucrărilor pregătitoare de identificare şi delimitare sectorială a zonelor de cercetare statistică, recrutarea, instruirea personalului A.S.A., culegerea datelor în teren şi prelucrarea acestora, Institutul Naţional de Statistică va utiliza în anul 2006 un număr suplimentar de personal faţă de cel aprobat prin bugetul alocat în anul 2006.
(2) Pentru colectarea datelor se utilizează agenţi statistici în condiţiile art.11 alin.(6) din Ordonanţa Guvernului nr.9/1992.

(3) Agenţii statistici vor fi selectaţi din rândul specialiştilor agricoli şi al specialiştilor în economie. Ca agenţi statistici vor fi utilizaţi şi responsabilii teritoriali ai Reţelei de Informaţii Contabile Agricole (R.I.C.A.).

	Articolul 7 va avea următorul cuprins: 

Art.7 – (1) Pentru realizarea la nivel judeţean a lucrărilor pregătitoare de identificare şi delimitare sectorială a zonelor de cercetare statistică, recrutarea, instruirea personalului care desfăşoară A.S.A., culegerea datelor în teren şi prelucrarea acestora, Institutul Naţional de Statistică va utiliza în anul 2006 un număr suplimentar de personal faţă de cel aprobat prin bugetul alocat în anul 2006.
Alin.(2) – Nemodificat 

Alin.(3) – Nemodificat 

Deputat UDMR: Atilla Kelemen

	A.S.A. nu este instituţie, nici operator economic, ci o activitate. 

	9. 
	Art.8 – Fondurile pentru cheltuielile de personal, cheltuielile materiale şi servicii necesare pregătirii, organizării, prelucrării datelor şi publicării rezultatelor A.S.A. se  stabilesc prin hotărâre a Guvernului. 
	Nemodificat 
	

	10. 
	Art.9 – Anexa  face parte integrantă din prezenta lege.


	Se elimină.  
Deputat UDMR: Atilla Kelemen 
	Pentru respectarea normelor de tehnică legislativă.

	11. 
	
	Anexa se modifică: anexată 

Deputat UDMR: Atilla Kelemen
	


Comisia a propus aprobarea proiectului cu 25 voturi pentru, 0 voturi împotrivă şi 0 abţineri.

PREŞEDINTE,



                 


SECRETAR,

                            Dr. Atilla KELEMEN 

 


                
Ioan MUNTEANU 
Întocmit: Consilier dr.Anton PĂŞTINARU    
                Expert Florentin OANCEA

ANEXĂ
Comisia interministerială pentru ancheta structurală în agricultură 

	Preşedinte: 

	Preşedintele Institutului Naţional de Statistică 

	Vicepreşedinţi: 
	- secretar de stat la Ministerul Agriculturii, Pădurilor
  şi Dezvoltării Rurale;
- secretar de stat la Ministerul Administraţiei şi
  Internelor;

- vicepreşedinte la Institutul Naţional de Statistică;


	Secretar: 
	- secretar general la Institutul Naţional de Statistică;


	Membri: 
	- director general la Ministerul Agriculturii, Pădurilor
  şi Dezvoltării Rurale;
- director general la Institutul Naţional de Statistică;

- director general la Ministerul Administraţiei şi
   Internelor;

- director la Ministerul Agriculturii, Pădurilor şi
   Dezvoltării Rurale;

- director la Institutul Naţional de Statistică;

- secretar general la Academia de Ştiinţe Agricole şi
   Silvice „Gheorghe Ionescu-Şişeşti”.

